Oscarin asunto oli hyvällä paikalla ja kävellen pääsi kaikkialle (myös julkiset kulkuvälineet lähellä). Asunto oli myös viihtyisä, mutta olisi ehkä kaivannut pientä lisä siistimistä - kaiken kaikkiaan siisteystaso oli ok.
Makuuhuoneessa oli pimennysverhot, mikä oli hyvä asia. Sänky oli hieman natiseva, mutta muuten ok.
Asuntoon sai mukavasti kuumalla säällä läpivedon ikkunoita avaamalla.
Olohuoneen sohva oli hieman epämukava, eikä mielestämme ainakaan nukkumiseen soveltuva.
Keittiö oli toimiva, muttei asunnossa ollut kuvien mukaista kahvinkeitintä, eikä myöskään mikroaaltouunia (ei varustelujen kuvauksessakaan).
Kommunikointi oli paikoitellen hyvää, mutta paikoitellen oli hidasta saada vastausta kysymyksiin ja sisäänkirjautumisessa oli väärinymmärrys saapumisajan suhteen.
Ikävä yllätys lähtöaamuna noin klo 8.30 oli se, kun asuntoon tuli omilla avaimilla kaksi henkilöä.. Jälkeenpäin selvisi, että he olivat siivoojia. Siivoojat eivät juuri sanoneet mitään (ilmeisesti kielimuuri), joten tämä toki hieman jäi vaivaamaan. Saatuamme yhteyden Oscariin, selvisi että kyseessä oli siivoojat. Jostain syystä Oscarille ilmoittamamme lähtöaikamme ei ollut ilmeisesti saavuttanut heitä tms.